# Dolores Delgado García

Dolores Delgado García (Madrid, 9 de novembre de 1962) és una política i fiscal espanyola, que va exercir de ministra de Justícia d'Espanya entre 2018 i 2020, de fiscal general de l'Estat entre 2020 i 2022, i de fiscal de l'Audiència Nacional espanyola des de 2022.

## Biografia
### Primers anys i formació

Va néixer a Madrid el 9 de novembre de 1962. Es va llicenciar en dret a la Universitat Autònoma de Madrid (UAM) i va cursar posteriorment un màster impartit per l'Escola de Pràctica Jurídica de Madrid i la Universitat Complutense de Madrid. Va contreure matrimoni en 1986 amb Jordi Valls i Capell, amb qui ha tingut dos fills.

### Carrera fiscal

Va guanyar una plaça de fiscal per oposició en 1989. Coneguda com a «Lola», ha treballat com a fiscal en el Tribunal Superior de Justícia de Catalunya (1989-1993), en la Fiscalia Especial Antidroga i, des de 1993, a l'Audiència Nacional.
Propera a Baltasar Garzón, així com també a Fernando Andreu i Santiago Pedraz, és experta en la lluita contra el gihadisme. El 2013 es va mostrar en contra del lliurament a Suïssa de l'informàtic francoitalià Hervé Falciani. Delgado, que va participar com a fiscal en el cas d'Adolfo Scilingo, s'ha mostrat contrària a retallades al principi de justícia universal. Membre de la Unió Progressista de Fiscals, a l'abril de 2018 es va convertir en vocal del Consell Fiscal.

### Ministra de Justícia

Va ser escollida pel president del Govern Pedro Sánchez per formar part del seu nou consell de ministres, constituït després de la moció de censura contra Mariano Rajoy que va tirar endavant l'1 de juny de 2018. Felipe VI va sancionar mitjançant reial decret de 6 de juny el seu nomenament com a titular de la cartera de Justícia; Delgado va prendre possessió del càrrec –que també comporta el títol exofficium de Notària Major del regne– el 7 de juny al Palau de la Zarzuela.

### Fiscal general de l'Estat

Després de la formació del nou govern resultant dels pactes derivats dels resultats de les eleccions generals espanyoles del 10 de novembre de 2019, aquest la va proposar com a candidata a fiscal general de l'Estat el mateix dia del seu cessament com a ministra. El 16 de gener de 2020, el Consell General del Poder Judicial va avalar el seu nomenament en el nou càrrec per dotze vots a favor i set en contra. Un dels principals arguments en contra del seu nomenament, i al qual es van sostenir la majoria dels que la van rebutjar, va ser que no hi havia solució de continuïtat entre el seu lloc com a membre del govern i el seu nomenament com a fiscal general, cosa que podria fer percebre a la ciutadania una manca d'independència judicial del Ministeri fiscal espanyol.
La candidata a fiscal general va comparèixer davant la Comissió de justícia del Congrés dels Diputats el 20 de febrer del 2020, amb l'objectiu que la cambra baixa valorés la seva idoneïtat, molt qüestionada pel seu anterior càrrec ministerial. En la compareixença, Delgado va afirmar que el seu pas pel govern havia estat un factor que havia «enriquit» el seu perfil. El 26 de febrer de 2020 va prometre el càrrec davant del rei Felip VI d'Espanya.
El maig del 2020, el Partit Popular va recórrer el seu nomenament com a fiscal general en considerar que existia una «falta total d'objectivitat i d'imparcialitat», a causa del seu anterior càrrec com a ministra del govern. No obstant això, l'octubre de 2021, el Tribunal Suprem va rebutjar el recurs. El 19 de juliol de 2022 es va fer públic la intenció de la fiscal general de renunciar al càrrec per motius de salut, després d'una operació quirúrgica a l'esquena. El cessament es va fer oficial el 20 de juliol, assumint el càrrec de forma interina la tinent fiscal María de los Ángeles Sánchez Conde, fins al nomenament de nou fiscal general. El 26 de juliol de 2022, després d'abandonar la Fiscalia general, es va reincorporar a la plaça de fiscal de l'Audiència Nacional espanyola.

## Distincions i condecoracions

* Gran Creu del Reial i Distingit Orde Espanyol de Carles III (2021)

## Notes

* ↑ Declaració textual: «El treball al Ministeri ha estat un factor que ha enriquit el meu perfil, donant-me una visió general del sistema de justícia, un coneixement profund dels seus actors, una visió internacional i gran experiència en la formació i gestió d'equips de treball (...). El fet d'haver exercit el càrrec com a ministra de Justícia s'ha d'entendre no com a debilitat, sinó com a fortalesa

## Referències

* 1 2 «Orden JUS/727/2022, de 27 de julio, por la que se reingresa al servicio activo en la Carrera Fiscal a doña Dolores Delgado García.» (en castellà). BOE.es. [Consulta: 4 agost 2022].
* ↑ «Dolores Delgado García - XIV Legislatura». Congreso de los Diputados. [Consulta: 4 octubre 2022].
* ↑ «Escalafón de la Carrera Fiscal.- Dolores Damián Delgado García». APIFiscales.com. [Consulta: 4 agost 2022].
* ↑ Álvarez, Javier. «La fiscala Dolores Delgado, nueva ministra de Justicia: una voluntad progresista y firme». Cadena SER, 06-06-2018.
* ↑ «Reseñas biográficas. Gobierno de España». LaMoncloa.gob.es. Arxivat de l'original el 2018-06-07. [Consulta: 9 juny 2018].
* ↑ Abellán, Carolina «Estos son las ministras y ministros del Gobierno de Pedro Sánchez». HuffPost, 06-06-2018.
* 1 2 Lamarca, Eva «Lola Delgado: Lucha incansable contra el terrorismo, aperitivos con Garzón y una capea con Enrique Ponce». Vanity Fair, 08-06-2018.
* ↑ Calleja, Tono «Dolores Delgado: la ministra de Justicia que se enfrentó a la cúpula fiscal de la Audiencia Naciona». Voz Populi, 07-06-2018.
* ↑ Guindal, Carlota «Las tres ‘familias' judiciales en el Gobierno de Sánchez». La Vanguardia.com, 07-06-2018.
* ↑ Romero, Juanma «Cuatro ministros más para el Gobierno de Sánchez: Delgado, Duque, Valerio y Celaá». El Confidencial, 06-06-2018.
* ↑ Yoldi, José; Romero, José Manuel «"Me decepcionó el Supremo; logré 20 condenas de islamistas y absolvió a 14"». ElPaís.com, 17-11-2008.
* ↑ Águeda, Pedro «Dolores Delgado: la fiscal progresista que sabe enumerar todas las reivindicaciones del mundo judicial». Eldiario.es, 06-06-2018.
* ↑ «La fiscala Dolores Delgado, nueva ministra de Justicia». Eldiario.es, 06-06-2016.
* ↑ Parera, Beatriz. Dolores Delgado, la fiscal cercana a Garzón que luchaba contra el yihadismo, 6 de juny de 2018.
* ↑ Marraco, Manuel «Dolores Delgado, una fiscal progresista muy próxima a Baltasar Garzón». ElMundo.com, 06-06-2018.
* ↑ La fiscal Dolores Delgado, una veterana en la Audiencia Nacional y experta en yihadismo, ocupará la cartera de Justicia. Europa Press, 6 de juny de 2018.
* ↑ Presidencia del Gobierno: «Real Decreto 357/2018, de 6 de junio, por el que se nombran Ministros del Gobierno». Boletín Oficial del Estado núm. 138, de 7 de junio de 2018, p. 58729. ISSN: 0212-033X.
* ↑ País, El «Los ministros del Gobierno de Pedro Sánchez» (en castellà). , 05-06-2018 [Consulta: 5 juny 2018].
* ↑ «Los 17 del "Consejo de Ministras y Ministros" de Sánchez prometen ante el Rey». LaVanguardia.com, 07-06-2018.
* ↑ «Dolores Delgado propuesta como fiscal del Estado por Sánchez» (en castellà). LaVanguardia.com, 13-01-2020. [Consulta: 22 febrer 2020].
* 1 2 «El CGPJ avala a Dolores Delgado pero con un fuerte rechazo a su "parcialidad"» (en castellà). ElMundo.es, 16-01-2020. [Consulta: 22 febrer 2020].
* ↑ «Dolores Delgado defiende como fortaleza haber sido ministra para ser Fiscal General» (en castellà). EiTB.eus. [Consulta: 22 febrer 2020].
* ↑ «Delgado promete como fiscal general ante el Rey y la presencia de Sánchez» (en castellà). ElPeriódico.com, 26-02-2020. [Consulta: 26 febrer 2020].
* ↑ «El PP recurre ante el Tribunal Supremo el nombramiento de Dolores Delgado» (en castellà). ABC.es, 03-05-2020. [Consulta: 13 maig 2020].
* ↑ «El Supremo avala la designación de Dolores Delgado como fiscal general con dos votos en contra» (en castellà). ElMundo.es, 19-10-2021. [Consulta: 19 octubre 2021].
* ↑ «Dolores Delgado renuncia com a fiscal general de l’estat espanyol». Vilaweb, 19-07-2022. [Consulta: 20 juliol 2022].
* ↑ «Dolores Delgado plega com a fiscal general de l'Estat per motius de salut». CCMA.cat, 19-07-2022. [Consulta: 20 juliol 2022].
* ↑ «Real Decreto 591/2022, de 19 de julio, por el que se dispone el cese de doña Dolores Delgado García como Fiscal General del Estado editor=BOE.es» (en castellà), 20-07-2022. [Consulta: 30 juliol 2022].
* ↑ «Real Decreto 1184/2021, de 28 de diciembre, por el que se concede la Gran Cruz de la Real y Distinguida Orden Española de Carlos III a doña Dolores Delgado García» (en castellà). BOE.es, 29-12-2021. [Consulta: 21 juliol 2022].